Foto: customs.uz “Huquqiy axborot” kanali O‘zbekistondan olib chiqilishi mumkin bo‘lmagan narsalar haqida ma’lumot berdi. Qayd etilishicha, quyidagilar O‘zbekiston Respublikasi hududidan olib chiqilishi mumkin emas:    ellik yil va undan oldinroq yaratilgan madaniy boyliklar;    davlat tomonidan muhofaza ro‘yxatlari va reyestrlariga kiritilgan madaniy boyliklar; O‘zbekistonning davlat va jamoat muzeylari, arxivlari, kutubxonalari va boshqa saqlash joylarida doimiy saqlanayotgan madaniy boyliklar.